אלכס בן-ארי

אלכס בן-ארי (נולד בי"א בתמוז ה'תשל"ג, 11 ביולי 1973) הוא משורר, עורך ומתרגם ישראלי.

ביוגרפיה
בן-ארי נולד בשנת 1973 בברית המועצות, ועלה עם משפחתו לישראל כשהיה בן שלוש. למד ב"תיכון חדש" בחולון ושירת בצה"ל בחיל המודיעין, לאחר מכן למד מתמטיקה ומדעי המחשב באוניברסיטת בר-אילן. בוגר המחזור השלישי של "כתת השירה" של הליקון (1996).

בן-ארי כתב שירה מגיל צעיר ואף פרסם שירים לראשונה בעיתון "מעריב" לאחר תום שירותו הצבאי. בהמשך פרסם שירים ותרגומי שירה בכתבי עת רבים ובהם קשת החדשה, משיב הרוח, הליקון, תרבות וספרות הארץ, אורות ודג אנונימי.

כתב היד של ספר שיריו הראשון, "ימים סמויים", התקבל למפעל קסת לספרות ביכורים, וראה אור בשנת 2008 בהוצאת כרמל ובעריכת דוד וינפלד, הספר זכה
בציון לשבח בפסטיבל השירה מטולה לשנת 2008 וב"פרס הליקון על שם המשורר רמי דיצני" לשנת 2014. ספר שיריו השני, "קורת השער" מורכב משירי האיקו וראה אור בסדרת "כבר" לשירה ובעריכת ליאת קפלן.

ספר שיריו השלישי, "התקווה 69" ראה אור ב-2018 בהוצאת מקום לשירה. זהו ספר שירה קונספטואלי המורכב מ-69 גרסאות של ההמנון שיוצרו באמצעות מילון אבן-שושן בפרוצדורה שהיא הרחבה של טכניקת ה-S+7 של אוליפו. חלקו השני של הספר הוא תיעוד מוער של ההתכתבות המסועפת שניהל המחבר עם חברות המזכירות המדעית של האקדמיה ללשון העברית אודות יצירת 69 שירי הספר.

ספר שיריו "מים מים" (הוצאת 'דפוס בית', 2020) הוא ספר שירי מחיקה המייצר מחדש את ספרו הראשון "ימים סמויים" באופן שבו כל שיר בספר החדש נוצר על ידיד מחיקה של מילים מתוך השיר בעמוד המקביל לו ב"ימים סמויים". הספר נוצר ברובו במהלך שהות אמן בבית שלום אש בבת-ים מטעם מוזיאון בת-ים לאמנות (מובי). סדרת דימויים של סימני מחיקה שנוצרו בתהליך העבודה הפכה לתערוכה שהוצגה בבית שלום אש במהלך אפריל 2021. הספר עצמו, יחד עם צמד עבודות וידאו המתחקות אחר תהליכי מחיקה הוצגו במהלך אפריל-מאי 2021 בגלריה "ביתא" בירושלים כחלק מן התערוכה "מה אמרת?" באוצרותה של אלפא חיימוב.

ב-2021 ראה אור ספר שירי הייקו נוסף פרי עטו, "גשם שיורד לאט יותר" בהוצאת 'ירח חסר', שהיא הוצאת ספרים להייקו בעברית שבן-ארי הוא ממקימיה יחד עם יעקב רז, דרור בורשטיין, יובל אדו-טל וליאת קפלן.  

ספר שיריו הששי, "צי", ראה אור בקיץ 2023 בסדרת 'כבר' לשירה בהוצאת מוסד ביאליק (עורכת הספר והסידרה - ליאת קפלן). זהו ספר שירה לירית, הראשון של בן-ארי מאז ספרו הראשון, "ימים סמויים". 

נשוי למשוררת אורית גידלי ואב לארבעה ומתגורר ברחובות.

ספריו

שירה
צי, (מוסד ביאליק - סדרת כבר לשירה, 2023)
גשם שיורד לאט יותר, (הוצאת ירח חסר, 2021)
מים מים, (הוצאת דפוס בית, 2020)
התקווה 69, (הוצאת מקום לשירה, 2018)
קורת השער, (מוסד ביאליק - סדרת כבר לשירה, 2015)
ימים סמויים, (הוצאת כרמל, 2008)

שירה - תרגום 
 רוברטה בירי, הדף, בחר ותרגם אלכס בן-ארי (הוצאת ירח חסר, 2020)

שירה - עריכה
 ליאור זלמנסון, יש לנו דרכים לגרום לך ליהנות, סדרת "נוסח" לשירה (מקום לשירה, 2021)
אנתולוגיה לכתיבה מושגית בעברית (2) - גיליון ננופואטיקה 19 (מקום לשירה, 2020)
תומר ליכטש, שירים טיפוסיים , סדרת "נוסח" לשירה (מקום לשירה, 2019)
יונתן רז-פורטוגלי, הילה טוני נבוק, אם כרגע מה שבוער בך זה פילאטיס, בזה את צריכה להתמקד (לוקוס, 2018)
שירה חרש, 11:11 (גמא והקיבוץ המאוחד, 2018)
 אנתולוגיה לכתיבה מושגית בעברית - גיליון ננופואטיקה 8 (מקום לשירה, 2016)
 גארי הות'ם, יותר חלונות מבית, בחר ותרגם דרור בורשטיין (הוצאת ירח חסר, 2016)
 קרוליין גורליי, הפוגה בטרם חושך, בחר ותרגם דרור בורשטיין (הוצאת ירח חסר, 2018)

שירה - אחר 
 קמץ, אנתולוגיה של שירי הייקו מאת חברי" קבוצת ירח חסר" (הוצאת ירח חסר, 2016)

פרוזה - תרגום 
 קיראן דסאי, מהומה בגן הגויאבות (הוצאת כנרת, 1999)
 דהארמה סינג קהאלסה, המוח - זיכרון וחשיבה : כיצד לשפר את יכולת המוח ולהאריך את ימיו (הוצאת כתר, 1999)
 אקסל שפלר, פתגמים מפה ומשם (הוצאת כנרת, 2000)
 גרג בר, מוזיקת דם (הוצאת כתר, 2001)

אמנות חזותית 
 הוא אמר על קיר, המרכז לאמנות דיגיטלית, חולון, נובמבר 2019 (במסגרת פסטיבל פרינטסקרין)
 פרויקט בידוד: מאי 2020
 פעולה מתוזמנת, תערוכה קבוצתית, בית הנסן, יוני 2020
 שיירים - דימויי מחיקה, בית שלום אש, בת-ים, אפריל 2021
 מה אמרת?, תערוכה קבוצתית, גלריה ביתא, ירושלים, אפריל-מאי 2021
פרשת מים, תערוכה קבוצתית, המרכז לאמנות דיגיטלית, חולון, נובמבר 2021
"שיחה בין כמה אמנים על איך נוצרת תמונה", תערוכת פופ-אפ קבוצתית, גלריה נולובז, דצמבר 2021
cuplings, מיצב, כוסות קפה חד-פעמיות וטקסט, גלריה גרוסו מודו, ספטמבר 2023
מקום נפלט, תערוכה קבוצתית, גלריה עין הוד, ספטמבר 2023

פרויקטים נוספים 
 התקווה 69 - ואריאציות להמנון הלאומי, פיי שפירו ואלכס בן ארי, בימוי: ניצן כהן, פסטיבל א-ז'אנר, תיאטרון תמונע, 2018
להיטס, אלבום קאברים ללהיטי ענק מתורגמים לעברית, אפריל 2012
 עיר-סיפור 2, תערוכת איור ושירה על קירות בניינים בירושלים, מרץ 2017

קישורים חיצוניים

 "על המחיקות": שיחה בין אלכס בן-ארי לאוצרות דלית מתתיהו והילה כהן-שניידרמן. על מחיקה כפעולה אמנותית ועל ספר שירי המחיקה "מים מים"
 השקת הספר "קורת השער". משתתפים: דרור בורשטיין, ליאת קפלן,זלי גורביץ, רועי צ'יקי ארד, איה כורם

מידע כללי 
 הבלוג של אלכס בן ארי
 
 הערך של אלכס בן ארי באתר PIW

ביקורות 
 אלי הירש, אלכס בן-ארי, "ימים סמויים", פורסם במדור הספרות של ידיעות אחרונות, מוסף 7 לילות, 20 ביוני 2008
 אלי הירש, אלכס בן-ארי, "קורת השער", פורסם במדור הספרות של ידיעות אחרונות, מוסף 7 לילות, 12 ביוני 2015
 דוד זונשיין, סוף סוף פגשתי את ההייקו הנכון, תרבות וספרות הארץ, 23 באוגוסט 2015
 יונתן רז פורטוגלי, איך כותבים הייקו במדינה עם עונה אחת, מוסף הארץ, 16 בספטמבר 2015
 דוד זונשיין, כל עוד בלבבון פנימה, תרבות וספרות הארץ, 30 בנובמבר 2018
 גלעד מאירי, בלבבון פנימה: על "התקווה 69" לאלכס בן-ארי, אודות - כתב עת למסות וביקורת ספרות, גיליון 14, 19 בינואר 2020
 עדו ניצן, למחוק את עצמך, על מים מים מאת אלכס בן-ארי, מקור ראשון, 3 באפריל 2021
 עדו ניצן, ההייקו שלנו, על גשם שיורד לאט יותר מאת אלכס בן-ארי, 7 באוקטובר 2021

פרסומים נוספים 
 שירים של אלכס בן ארי ב"אנתולוגיה מקוונת לשירה עברית"
 זכתרמנים, תרבות וספרות הארץ, 17 במרץ 2014
 השיר 'אני מתנצל' בתרגום לאנגלית של ויויאן אדן, הארץ באנגלית, 21 בספטמבר 2015
 מבחר מתוך "התקווה 69", גיליון יום העצמאות של תרבות וספרות הארץ 2017
 
 "איך עושה קאבר?" - הרצאה על מנגנון הפעולה של גרסאות כיסוי

הערות שוליים

משוררים ישראלים
משוררים כותבי עברית
ישראלים ילידי ברית המועצות
עולים בשנות ה-1970
בוגרי תיכון אילון/חדש (חולון)
בוגרי אוניברסיטת בר-אילן
רחובות: אישים
ישראלים שנולדו ב-1973